CELEX: 31986R2023
Language: el
Date: 1986-06-30 00:00:00
Title: Κανονισμός (ΕΟΚ) αριθ. 2023/86 της Επιτροπής της 30ής Ιουνίου 1986 που τροποποιεί τον κανονισμό (ΕΟΚ) αριθ. 578/86 που καθιερώνει φόρο για τον αραβόσιτο που εξάγεται από την Ισπανία

Avis juridique important

|

31986R2023

Κανονισμός (ΕΟΚ) αριθ. 2023/86 της Επιτροπής της 30ής Ιουνίου 1986 που τροποποιεί τον κανονισμό (ΕΟΚ) αριθ. 578/86 που καθιερώνει φόρο για τον αραβόσιτο που εξάγεται από την Ισπανία  

Επίσημη Εφημερίδα αριθ. L 173 της 01/07/1986 σ. 0035 - 0035

***** ΚΑΝΟΝΙΣΜΟΣ (ΕΟΚ) αριθ. 2023/86 ΤΗΣ ΕΠΙΤΡΟΠΗΣ  της 30ής Ιουνίου 1986  που τροποποιεί τον κανονισμό (ΕΟΚ) αριθ. 578/86 που καθιερώνει φόρο για τον αραβόσιτο που εξάγεται από την Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1,  Εκτιμώντας:  ότι, λαμβάνοντας υπόψη τις διαθέσιμες πληροφορίες, παραμένει ο κίνδυνος, μέχρι την άφιξη της νέας εσοδείας, αραβόσιτος, ο οποίος έχει εισαχθεί από την Ισπανία πριν από την 1η Μαρτίου 1986, να επανεξαχθεί προς την Κοινότητα, στη σύνθεσή της στις 31 Δεκεμβρίου 1985, προς τις τρίτες χώρες ή προς την Πορτογαλία · ότι θα πρέπει, συνεπώς, να παραταθεί, έως τις 31 Ιουλίου 1986, η περίοδος εφαρμογής του φόρου που καθιερώθηκε από τον κανονισμό (ΕΟΚ) αριθ. 578/86 της Επιτροπής (1)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 578/86, οι όροι «στο τέλος της περιόδου εμπορίας 1985/86» αντικαθίστανται από τους όρους «στις 31 Ιουλίου 1986».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 57 της 1. 3. 1986, σ. 20.